„ Við vildum bæta úrvalið af spari - og fínni fötum á krakka og opnuðum vefverslun með sýningarrými í desember í fyrra . Fatnaðurinn fékk frábærar viðtökur og viðskiptavinir kölluðu eftir auknum opnunartíma og flestir vilja geta mátað fötin . Við opnuðum því verslun nú í nóvember síðastliðinn , í æðislega flottu rými í Bæjarlind 14 – 16 , hannað af arkitektinum Hilmari Gunnarssyni , “ segir Þurý Hannesdóttir , markaðsstjóri barnafataverslunarinnar Sólrós . Verslunin býður hágæða fatnað bæði fyrir hátíðleg tilefni og hversdags . Fötin eru unnin úr gæðaefnum þar sem hugað er að hverju smáatriði . „ Þetta er tímalaus fatnaður og stíll sem margir hafa leitað eftir en ekki fundið . Ævintýralegir kjólar , jakkaföt og skór fyrir krakka á aldrinum 4 til 16 ára . Stærstu stærðirnar eru fyrir allt að 18 ára og við eigum alltaf eitthvað fyrir 2 ára . Við féllum fyrir serbneska vörumerkinu Ninia og var ákveðið þá að fara út í þetta ævintýri og opna verslun með stílhreinum fatnaði fyrir stelpur og stráka . Við byrjuðum með prinsessu fötin , bættum svo skófatnaði inn og nú nýlega strákafötum en margir hafa beðið eftir meira úrvali af fínni fötum á stráka . " Nú erum við með merki frá Ítalíu , Spáni , Bretlandi , Serbíu og Kanada og með nýju merkjunum breikkaði úrvalið og þá líka meira af fatnaði sem hægt er að nota hversdags . Við ætlum okkur að bæta enn fleiru við úrvalið og vera með fatnað sem hentar breiðum aldurshóp og einnig erum við að fara bæta inn gjafavörum fyrir börn og unglinga “ segir Svetlana Markovic , eigandi Sólrós . ,, Við sækjum mest til Ítalíu í dag og erum spennt fyrir því sem er á leiðinni til okkar í vor “ . Öðruvísi verslun „ Verslunin í Bæjarlind er öðruvísi sett upp en fólk á yfirleitt að venjast . Við stillum upp einu sýnishorni af hverri flík frammi og fólk biður um þá stærð sem það þarf að máta . Viðskiptavinir þurfa því ekki að fletta gegnum heila slá og leita sjálfir . Við leggjum mikið upp úr gæða þjónustu , “ segir Lana . „ Börnin eru skemmtilegir viðskiptavinir sem hafa skoðanir , oft allt aðrar en foreldrarnir , “ segir hún , það sé gaman að snúast í kringum þau . „ Okkur þykir mjög gaman og heyrum það bæði frá börnum og unglingum hvað þau eru ánægð með úrvalið hjá okkur “ .